Alepski bor
Alepski bor (Pinus halepensis) je crnogorična vrsta drveća iz porodice Pinaceae.

Izgled 

Drvo je visoko do 20 metara. Deblo i grane su često zakrivljene. Krošnja je kuglastopiramidalna, a u starosti se razvija nepravilno.

Kora je sivkasta. U mladosti je glatka, a kasnije crvenosmeđa, izbrazdana.

Korijenov sustav je veoma razgranat i snažan.

Pupovi su izduženo valjkasti, sa slobodnim, tamnim ljuskama, koje su bijelo obrubljene. Pupovi nisu smolasti.

Iglice (četine) su plavičastozelene do svijetlozelene boje. Nalaze se po 2 (rijetko i 3) u čuperku. Duge su 6 do 10 cm, a debele oko 0.7 mm. Nježne su i obrazuju male kitice na vrhu izbojaka.

Cvjetovi su jednospolni. Muški svjetovi su valjkasti, crvenosmeđe boje. Ženski cvjetovi se javljaju u osnovama ovogodišnjih izbojaka, na dugim drškama.

Stanište 
Raste na vrlo oksudnom tlu zbog malih potreba za vodom izdrži čak i najveće suše.

Izvori
Atlas drveća i grmlja, Čedomir Šilić

Vanjske veze 
Ostali projekti

Pinus